《雨夜司马连翊之榻》
明代·黎贞

檐溜萧萧未放晴，客窗分咏慰交情。丽筵风急漏声细，孤枕雨凉秋气清。

万里家山成远梦，十年踪迹寄浮萍。谋身每笑儒冠拙，白首蹉跎愧此生。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。